CELEX: 62011CN0625
Language: hu
Date: 2011-12-06 00:00:00
Title: C-625/11. P. sz. ügy: A Törvényszék (kibővített hetedik tanács) T-268/10. sz., Polyelectrolyte Producers Group és SNF SAS kontra Európai Vegyianyag-ügynökség (ECHA) ügyben 2011. szeptember 21-én hozott végzése ellen a Polyelectrolyte Producers Group és az SNF SAS által 2011. december 6-án benyújtott fellebbezés

28.1.2012   
            
            
               HU
            
            
               Az Európai Unió Hivatalos Lapja
            
            
               C 25/45
            
         
      A Törvényszék (kibővített hetedik tanács) T-268/10. sz., Polyelectrolyte Producers Group és SNF SAS kontra Európai Vegyianyag-ügynökség (ECHA) ügyben 2011. szeptember 21-én hozott végzése ellen a Polyelectrolyte Producers Group és az SNF SAS által 2011. december 6-án benyújtott fellebbezés
      (C-625/11. P. sz. ügy)
      (2012/C 25/83)
      Az eljárás nyelve: angol
      
         Felek
      
      
         Fellebbezők: Polyelectrolyte Producers Group és SNF SAS (képviselők: K. Van Meldegem és R. Cana ügyvédek)
      
         A többi fél az eljárásban: Európai Vegyianyag-ügynökség (ECHA), Holland Királyság, Európai Bizottság
      
         A fellebbezők kérelmei
      
      A fellebbezők azt kérik, hogy a Bíróság:
      
                  —
               
               
                  helyezze hatályon kívül a Törvényszék T-268/10. sz. ügyben hozott végzését, valamint:
               
            
                  —
               
               
                  semmisítse meg Európai Vegyianyag-ügynökség (ECHA) azon határozatát, amely az akrilamidot a vegyi anyagok regisztrálásáról, értékeléséről, engedélyezéséről és korlátozásáról szóló 1907/2006 rendelet (1) 59. cikkével összhangban az 1907/2006 rendelet 57. cikkében szereplő kritériumoknak megfelelő anyagként azonosítja, ezt követően pedig, 2010. március 30-án az akrilamidot feltünteti az anyagoknak az 1907/2006 rendelet 59. cikke szerinti jelöltlistáján; vagy
               
            
                  —
               
               
                  másodlagosan, utalja vissza az ügyet a Törvényszékhez a fellebbező megsemmisítés iránti kérelme tárgyában történő határozathozatal céljából, valamint
               
            
                  —
               
               
                  a fellebbező ellenfelét kötelezze ezen eljárások (ideértve a Törvényszék előtti eljárást is) valamennyi költségének viselésére.
               
            
         Jogalapok és fontosabb érvek
      
      A fellebbezők azt állítják, hogy a Törvényszék megsértette az uniós jogot, amikor elutasította az ECHA azon határozatának megsemmisítése iránti keresetüket, amely az akrilamidot az 1907/2006 rendelet 59. cikkével összhangban az 1907/2006 rendelet 57. cikkében szereplő kritériumoknak megfelelő anyagként azonosítja, ezt követően pedig, 2010. március 30-án az akrilamidot feltünteti az anyagoknak az 1907/2006 rendelet 59. cikke szerinti jelöltlistáján. Különösen, a fellebbezők előadják, hogy a Törvényszék a tényállás és a fellebbezők helyzetére irányadó jogi háttér értelmezése során számos hibát követett el. Ennek következtében a Törvényszék számos esetben tévesen alkalmazta a jogot, így különösen:
      
                  —
               
               
                  az eljárási szabályzat 102. cikkének (1) bekezdése, valamint a határidők számításával kapcsolatos ítélkezési gyakorlat értelmezése és alkalmazása során; valamint
               
            
                  —
               
               
                  annak megállapítása kapcsán, hogy elfogadhatatlan a fellebbezők által az ECHA azon határozatának megsemmisítése iránt előterjesztett kereset, amely az akrilamidot az 1907/2006 rendelet 59. cikkével összhangban az 1907/2006 rendelet 57. cikkében szereplő kritériumoknak megfelelő anyagként azonosítja, ezt követően pedig, 2010. március 30-án az akrilamidot feltünteti az anyagoknak az 1907/2006 rendelet 59. cikke szerinti jelöltlistáján.
               
            Ezen okokból a fellebbezők azt állítják, hogy hatályon kívül kell helyezni a Törvényszék T-268/10. sz. ügyben hozott ítéletét, továbbá meg kell semmisíteni az ECHA azon határozatát, amely az akrilamidot az 1907/2006 rendelet 59. cikkével összhangban az 1907/2006 rendelet 57. cikkében szereplő kritériumoknak megfelelő anyagként azonosítja, ezt követően pedig, 2010. március 30-án az akrilamidot feltünteti az anyagoknak az 1907/2006 rendelet 59. cikke szerinti jelöltlistáján.
      
         (1)  A vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendelet (HL L 396., 1. o.).